Светско првенство у хокеју на леду 2018.
Светско првенство у хокеју на леду 2018. () било је 82. по реду такмичењу за титулу светског првака у хокеју на леду у организацији Светске хокејашке федерације (ИИХФ). По први пут домаћин турнира била је Данска, односно градови Копенхаген и Хернинг. Првенство се играло у периоду од 4. до 20. маја 2018. године. 

Нови учесници су две првопласиране селекције са прошлогодишњег првенства прве дивизије, повратник у елитну групу Аустрија и дебитант Јужна Кореја. На првенству као и наредних година учествује 16 репрезентација подељених у две групе са по 8 екипа. 

Титулу светског првака освојену годину дана раније са успехом је одбранила селекција Шведске која је у финалном мечу након бољег извођења пенала савладала репрезентацију Швајцарске. У утамици за бронзану медаљу селекција Сједињених Држава савладала је Канаду. Из елитне групе су испали Јужна Кореја која је заузела последње место са свега 4 постигнута поготка, те селекција Белорусије која се у елитној групи такмичила 14 година узастопно. 

На првенству су одигране 64 утакмице, а постигнуто је укупно 384 гола, или у просеку 6 погодака по утакмици. Све утакмице је у дворани уживо гледало 520.481 гледалац, или у просеку 8.133 гледаоца по утакмици. По избору директората турнира, за најкориснијег играча првенства проглашен је нападач репрезентације Сједињених Држава Патрик Кејн који је са 20 индексних поена (8 голова и 12 асистенција) уједно и најефикаснији играч шампионата. 

Званична маскота првенства је паче из бајке Ханса Кристијана Андерсена „Ружно паче”.

Избор домаћина 
Званичне кандидатуре за организацију Светског првенства 2018. поднеле су две државе, Данска и Летонија. Крајњи рок за подношење кандидатура био је 20. септембар 2013, а одлука о домаћинству првенства донесена је гласањем на конгресу ИИХФ-а у Минску 23. маја 2014. године. Данска кандидатура добила је гласове 95 делегата, док је за кандидатуру Летоније гласало тек 12 делегата.

Градови домаћини 
Према плану организатора првенства све утакмице шампионата играће се у две дворане у два града, Копенхагену и Хернингу. Утакмице у Копенхагену играће се у Ројал арени капацитета 12.500 места, док ће утакмице у Хернингу да се играју у дворани -{Jyske Bank Boxen}- капацитета 12.000 места. У Копенхагену ће се играти све утакмице у групи А, два меча четврфинала и завршница турнира, док ће утакмице групе Б и два четврфинална меча да се играју у Хернингу.

Учесници првенства 
На турниру као и претходних неколико година учествује укупно 16 репрезентација подељених у две групе са по 8 екипа. Директан пласман на првенство обезбедило је 13 првопласираних репрезентација са Светског првенства 2017. чији су коорганизатори били Немачка и Француска, затим домаћин првенства Данска, те две најбоље пласиране селекције са Светског првенства прве дивизије 2017. (група А). Са европског континента долази 13 учесника, два тима су из Северне Америке и једна из Азије. У односу на претходну годину новалије на првенству су селекције Аустрије и Јужне Кореје која ће дебитовати на овом првенству.

Приликом жреба екипе су биле подељене у 8 квалитетних група са по 2 тима, а састав група одређен је на основу стања на ранг листи ИИХФ након краја такмичарске 2017. године. Унапред је одређено да ће селекције Данске и Шведске да наступе у различитим групама, Данска у Хернингу, а Шведска у Копенхагену.

Група А
  (2)
  (3) 
  (6)
  (7)
  (10) 
  (11)
  (13)
  (16)

Група Б
  (1) 
  (4)
  (5) 
  (8)
  (9)
  (12)
  Данска (14) (домаћин)
  (21)

Систем такмичења 
На турниру учествује укупно 16 репрезентација које су у основном делу подељене у две групе са по 8 екипа. Након седам одиграних кола групне фазе, где се игра по једнокружном бод систему свако са сваким, по 4 првопласиране селекције из обе групе такмичење настављају у четвртфиналу, док две последњепласиране екипе из обе групе испадају у нижи ранг такмичења. У случају да селекција Словачке која је домаћин наредног СП 2019. заузме последње место у својој групи, у нижи ранг такмичења испада следећа најслабија репрезентација (дакле седмопласирана). Самим тим пласман на наредно светско првенство обезбедит ће 13 првопласираних селекција, плус домаћин Словачка.

Распоред бодова у групној фази одвија се по следећем систему:
 3 бода - победа након 60 минута игре;
 2 бода - победа након продужетка или после извођења пенала;
 1 бод - пораз након продужетка или извођења пенала;
 0 бодова - пораз након 60 минута игре.

У групној фази евентуални продужетак траје 5 минута, а игра се до „златног гола“ (победник је екипа која прва постигне погодак), док је у елиминационим фазама трајање продужетка 10 минута, изузев у финалу где продужетак траје 20 минута. У сваком продужетку екипе ће играти са по 3 играча у пољу, плус голман )изузев у плеј-офу где ће тим чинити по 4 играча у пољу). У случају да у продужетку није постигнут погодак изводе се пенали. Пенал серију започињу по три играча оба тима, а победник је екипа која постигне више голова. Уколико је након почетне серије резултат и даље нерешен, извођење пенала се наставља „системом један за један“ све док једна од екипа не оствари предност.

Уколико су две или више екипа групну фазу завршиле са истим бројем бодова предност имају екипе које су имале бољи међусобни скор у директном дуелу, затим бољу гол разлику, потом више постигнутих голова, те на крају на основу пласмана на ИИХФ ранг листи.

Коначан пласман на позицијама од 5. до 16. места одређен је на основу резултата у групној и елиминационој фази.

Састави тимова

Списак судија 
Међународна хокејашка федерација је за турнир делегирала по 16 главних и линијских судија, а званичан списак судија објављен је 21. марта 2018. Судије и помоћници долазе из 13 различитих земаља.

Групна фаза такмичења 
У групној фази такмичења све екипе су подељене у две групе са по 8 тимова. Игра се по једнокружном бод систему у седам кола, а 4 првопласиране селекције из обе групе такмичење настављају у четвртфиналу, док две последњепласиране селекције испадају у нижи ранг такмичења (изузев у групи А где се налази селекција Словачке која као домаћин наредног првенства не може да испадну у нижи ранг такмичења). Све утакмице групе А играју се у Копенхагену, а утакмице групе Б у Хернингу.

Утакмице групне фазе играт ће се укупно 11 дана, од 4. маја до 15. маја. У групној фази одиграт ће се укупно 56 утакмица, односно 28 у свакој од група.

Сатница обе групе је по локалном времену — средњоевропско летње време -{UTC+2}-.

Група А

Група Б

Елиминациона фаза

Четвртфинала

Полуфинала

Утакмица за бронзану медаљу

Финале

Коначни пласман и признања

Коначан пласман 
Коначан пласман на светском првенству елитне дивизије 2018. је следећи:

Играчка статистика

Најбољи стрелци првенства 
Игарчи су на листи рангирани по броју освојених поена, а потом по головима:

Извор: -{IIHF.com}-

Најбољи голмани 
Статистика 5 најбољих голмана базирана на проценту одбрањених шутева ка голу (сваки од голмана је одиграо минимум 40% минута своје екипе):

Извор: -{IIHF.com}-

Састави освајача медаља

Види још 

 Светско првенство у хокеју на леду
 Светско првенство у хокеју на леду 2018 — Дивизија I
 Светско првенство у хокеју на леду 2018 — Дивизија II
 Светско првенство у хокеју на леду 2018 — Дивизија III

Референце

Спољашње везе 
 

Светска првенства у хокеју на леду
Хокеј на леду у 2018.
2018
Спорт у Хернингу
Хокеј на леду у Данској